Super Mario Bros. Η Ταινία

Το Super Mario Bros. Η Ταινία (πρωτότυπος αγγλικός τίτλος: The Super Mario Bros. Movie) είναι αμερικανική ταινία κινουμένων σχεδίων υπολογιστή βασισμένη στο franchise βιντεοπαιχνιδιών της Nintendo, Mario, σε παραγωγή Illumination και Nitendo, σε διανομή Universal Pictures. Είναι η τρίτη κινηματογραφική μεταφορά του franchise, μετά την ιαπωνική ταινία anime Super Mario Bros.: The Great Mission to Rescue Princess Peach! (1986) και τη ζωντανή ταινία Super Mario Bros. (1993). Σε σκηνοθεσία Αάρον Χόρβαθ και Μίχαελ Γελένικ (στο μεγάλου μήκους σκηνοθετικό ντεμπούτο του τελευταίου) από σενάριο του Μάθιου Φόγκελ, η ταινία περιλαμβάνει ένα φωνητικό καστ συμπεριλαμβανομένων των Κρις Πρατ, Άνια Τέιλορ-Τζόι, Τσάρλι Ντέι, Τζακ Μπλακ, Κίγκαν-Μάικλ Κι, Σεθ Ρόγκεν, Φρεντ Άρμισεν, Σεμπάστιαν Μανισκάλκο και Κέβιν Μάικλ Ρίτσαρντσον. Μετά την κριτική και εμπορική αποτυχία της ταινίας ζωντανής δράσης του 1993, η Nintendo ήταν απρόθυμη να αδειοδοτήσει τις πνευματικές της ιδιοκτησίες για κινηματογραφικές προσαρμογές. Ο δημιουργός του Mario, Σιγκέρου Μιγιαμότο, ενδιαφέρθηκε να αναπτύξει μια άλλη ταινία όταν η Nintendo έφερε τα παλαιότερα παιχνίδια της στην υπηρεσία Virtual Console και μέσω της συνεργασίας της Nintendo με τη Universal Parks & Resorts για τη δημιουργία του Super Nintendo World, γνώρισε τον ιδρυτή της Illumination, Κρις Μελεντάρι. Μέχρι το 2016, οι δυο τους συζητούσαν μια ταινία Mario και τον Ιανουάριο του 2018, η Nintendo ανακοίνωσε ότι θα συνεργαζόταν με την Illumination και τη Universal για την παραγωγή της. Η παραγωγή είχε ξεκινήσει μέχρι το 2020 και το καστ ανακοινώθηκε δημόσια τον Σεπτέμβριο του 2021. Το Super Mario Bros. Η Ταινία είναι κυκλοφόρησε στις Ηνωμένες Πολιτείες στις 5 Απριλίου του 2023, και στην Ιαπωνία είναι προγραμματισμένο να κυκλοφορήσει στις 28 Απριλίου. Έλαβε μεικτά σχόλια από τους κριτικούς, αλλά θετικά από το κοινό. Έχει εισπράξει $1.362 δισεκατομμύρια παγκοσμίως, γίνοντας η δεύτερη ταινία του 2023 με τις μεγαλύτερες εισπράξεις, και η δέκατη έκτη ταινία με τις μεγαλύτερες εισπράξεις όλων των εποχών, και έσπασε αρκετά εισπρακτικά ρεκόρ, συμπεριλαμβάνοντας η ταινία κινουμένων σχεδίων με τα μεγαλύτερα έσοδα στο πρώτο της σαββατοκύριακο και η ταινία βασισμένη σε βιντεοπαιχνίδι με τις μεγαλύτερες εισπράξεις και η πρώτη που περνάει το μισό δισεκατομμύριο.

 Οι Ιταλοαμερικανοί αδελφοί Μάριο και Λουίτζι πρόσφατα άνοιξαν μια υδραυλική επιχείρηση στο Μπρούκλιν. Ο πατέρας τους δεν εγκρίνει την απόφαση του Μάριο να αφήσει την σταθερή του δουλειά. Αφού βλέπουν μια διαρροή φρεατίου στις ειδήσεις, ο Μάριο και ο Λουίτζι πάνε στους υπονόμους για να την φτιάξουνε αλλά ρουφιόνται από μια πύλη και ξεχωρίζονται. Ο Μάριο προσγειώνεται στο Βασίλειο των Μανιταριών, που διοικείται από την Πριγκίπισσα Πιτς, ενώ ο Λουίτζι προσγειώνεται στα Σκοτεινά Εδάφη, που διοικούνται από τον σατανικό βασιλιά των Κούπα, Μπάουζερ. Ο Μπάουζερ επιθυμεί να παντρευτεί την Πιτς και να καταστρέψει το Βασίλειο των Μανιταριών χρησιμοποιώντας ένα Σούπερ Αστέρι αν αρνηθεί. Φυλακίζει τον Λουίτζι για να εκβιάσει τον Μάριο, τον οποίο βρίσκει ως ανταγωνιστή του για την Πιτς. Ο Μάριο συναντά τον Τόουντ, που τον οδηγεί στην Πιτς. Η Πιτς θέλει να κάνει συμμαχία με το Βασίλειο της Ζούγκλας για να σταματήσουν τον Μπάουζερ και οι Μάριο και Τόουντ έρχονται μαζί της. Στο Βασίλειο της Ζούγκλας, ο Βασιλιάς Κράνκι Κονγκ συμφωνεί να τους βοηθήσει μόνο αν ο Μάριο νικήσει τον γιο του, Ντόνκι Κονγκ, σε μια μάχη, και ο Μάριο τα καταφέρνει. Οι Μάριο, Πιτς, Τόουντ και Κονγκ χρησιμοποιούν καρτ για να οδηγήσουν πίσω στο Βασίλειο των Μανιταριών, αλλά ο στρατός του Μπάουζερ τους στήνουν ενέδρα. Ο Μάριο και ο Κονγκ καταπίνονται από ένα Μο-Ρέι, ενώ οι άλλοι Κονγκ φυλακίζονται. Η Πιτς και ο Τόουντ επιστρέφουν πίσω στο Βασίλειο των Μανιταριώνκαι παροτρύνουν τους πολίτες να εγκαταλείψουν την περιοχή, αλλά ο Μπάουζερ έρχεται με το ιπτάμενο κάστρο του και της κάνει πρόταση γάμου και αυτή απρόθυμα δέχεται. Ο Μάριο και ο Ντόνκι Κονγκ δραπετεύουν από το Μο-Ρέι με έναν πύραυλο από το καρτ του Ντόνκι Κονγκ και κατευθείνονται προς τον γάμο του Μπάουζερ και της Πιτς. Στον γάμο, η Πιτς παγώνει τον Μπάουζρτ με ένα Λουλούδι Πάγου. Ο Μάριο και ο Ντόνκι Κονγκ φτάνουν και ελευθερώνουν όλους τους κρατούμενους. Ο Μπάουζερ δραπετεύει και το κάστρο του μεταφέρεται στο Μπρούκλιν. Όσο πολεμάνε με τον Μπάουζερ, ο Μάριο και ο Λουίτζι αρπάζουν το Σούπερ Αστέρι και νικάνε τους Κούπα. Όλοι οι κάτοικοι του Μπρούκλιν τους δοξάζουν, συμπεριλαμβάνοντας τους γονείς τους. Ο Μάριο και ο Λουίτζι μετακομίζουν σε ένα καινούριο σπίτι στο Βασίλειο των Μανιταριών. Κρις Πρατ ως Μάριο Άνια Τέιλορ-Τζόι ως Πριγκίπισσα Πιτς Τσάρλι Ντέι ως Λουίτζι Τζακ Μπλακ ως Μπάουζερ Κίγκαν Μάικλ-Κι ως Τοντ Σεθ Ρόγκεν ως Ντόνκι Κονγκ Φρεντ Άρμισεν ως Βασιλιάς Κράνκι Κονγκ Σεμπάστιαν Μανισκάλκο ως Σπάικ Κέβιν Μάικλ Ρίτσαρντσον ως Κάμεκ Κωνσταντίνος Λάγκος ως Μάριο Στεφανία Φιλιάδη ως Πριγκίπισσα Πιτς Βασίλης Παπαστάθης ως Λουίτζι Βασίλης Αξιώτης ως Μπάουζερ Θάνος Λέκκας Τοντ Χρήστος Θάνος ως Ντόνκι Κονγκ Χάρης Γρηγορόπουλος ως Βασιλιάς Κράνκι Κονγκ Βασίλης Μήλιος ως Σπάικ Πέτρος Δαμουλής ως Κάμεκ Επίσημος ιστότοπος Super Mario Bros. Η Ταινία στην IMDb